ⵕⵕⴱⴰⴹ

ⵕⵕⴱⴰⵟ, ⴰⵕⴱⴰⵟ ⵏⵖ ⵕⵕⴱⴰⴹ (ⵙ ⵜⵄⵕⴰⴱⵜ: الرباط, ⵙ ⵜⴼⵕⴰⵏⵚⵉⵚⵜ ⴷ ⵜⵓⵜⵍⴰⵢⵉⵏ ⵢⴰⴹⵏⵉⵏ: Rabat), ⵜⴳⴰ ⵜⴰⵎⴰⵥⵓⵏⵜ ⵏ ⵍⵎⵖⵔⵉⴱ. ⵜⵍⵍⴰ ⵜⵎⴷⵉⵏⵜ ⴰⴷ ⴳ ⵓⵙⵍⵉⵎ ⵏ ⵓⴳⴰⵔⴰⵡ ⴰⵏⵟⵍⴰⵚ ⴳ ⵓⴳⴰⴼⴰ ⵓⵜⵔⵉⵎ ⵏ ⵍⵎⵖⵔⵉⴱ, ⵜⴰⴳⴰ 40 ⵉⴷ ⴽⵉⵍⵓⵎⵉⵜⵔ ⴷ ⵍⵇⵏⵉⵟⵕⴰ ⴳ ⵢⵉⴼⴼⵓⵙ ⵓⵜⵔⵉⵎ, 240 ⵉⴷ ⴽⵉⵍⵓⵎⵉⵜⵔ ⴷ ⵟⴰⵏⵊⴰ ⴷ ⵓⴷⵔⴰⵔ ⵏ ⵟⴰⵕⵉⵇ ⴳ ⵢⵉⴼⴼⵓⵙ ⵓⵜⵔⵉⵎ, 87 ⵉⴷ ⴽⵉⵍⵓⵎⵉⵜⵔ ⴷ ⵜⴰⴷⴷⴰⵔⵜ ⵜⵓⵎⵍⵉⵍⵜ ⴳ ⵓⴳⴰⴼⴰ ⴰⴳⵎⵓⴹⴰⵏ. ⵜⴱⴹⴰ ⵅⴼ ⵜⵎⴷⵉⵏⵜ ⵏ ⵙⵍⴰ ⴳ ⵓⵙⵡⵉⵔ ⵏ ⵓⵏⴰⴼⴰⵔ ⵏ ⵡⴰⵙⵉⴼ ⵏ ⴱⵓⵔⴳⵔⴰⴳ, ⴰⵢⴰ ⴰⴷ ⴷ ⵢⵉⵡⵉⵏ ⴰⵍⵍⵉⴳ ⴷⴰ ⴰⵙⵏⵜ ⵜⵜⵉⵏⵉⵏ «ⵜⵉⵎⴷⵉⵏⵉⵏ ⵜⵉⴽⵏⵉⵡⵉⵏ». ⴳ ⵓⵖⴰⵡⴰⵙ ⴰⵎⵙⵙⵓⴳⵓⵔ, ⴰⴽⴰⵍ ⵏⵏⵙ — ⵉⵎⵣⴰⵔⴰⵢⵏ ⵅⴼ ⵡⵉⵏ ⵉⴳⵣⴷⵓ ⴰⵕⴱⴰⵟⵉ ⴳ ⴽⵛⵎⵏ ⴰⵡⴷ ⵉⴳⵍⴰⴳⴰⵍⵏ ⵏ ⵜⵎⴷⵉⵏⵜ — ⵉⵍⴰ ⵢⴰⵜ ⵜⵊⵓⵎⵎⴰ ⵏ 118,5 ⵏ ⵉⴷ ⴽⵉⵍⵓⵎⵉⵜⵔ ⴰⵎⴽⴽⵓⵥ, ⵉⵎⵙⴰⴳⴰⵔ ⴷ ⵡⵉⵏ ⵜⵎⵏⴱⴰⴹⵜ ⵏ ⵕⵕⴱⴰⵟ ⵍⵍⵉ ⴳ ⵏⵜⵜⴰⴼⴰ ⴳ ⵢⴰⵜ ⵜⵙⴳⴰ ⵜⴰⴳⵔⴰⵡⵜ ⵜⴰⵖⵔⵎⴰⵏⵜ ⵏ ⵕⵕⴱⴰⵟ, ⵉⴱⴹⴰⵏ ⵅⴼ ⵙⵎⵎⵓⵙⵜ ⵜⵙⵓⵏⴰⴹ; ⴷ ⵜⴳⵔⴰⵡⵜ ⵜⴰⵖⵔⵎⴰⵏⵜ ⵏ ⵜⵡⴰⵔⴳⴰ, ⴳ ⵜⵍⵍⴰ ⵜⴳⴰⴷⵉⵔⵜ ⵜⴰⴳⵍⴷⴰⵏⵜ ⴳ ⵜⵙⴳⴰ ⵢⴰⴹⵏ. ⴰⵢⴰ ⵙⴳ ⵓⵖⵓⵍ ⵙ ⵓⵎⵏⵣⴰⵢ ⵏ ⵓⴼⵔⴷⵉⵙ ⵏ ⵜⵎⴷⵉⵏⵜ ⴳ 2002. ⵎⴽ ⵍⵍⵉ ⵉⵎⵍⴰ ⵓⵙⵉⴹⵏ ⵏ ⵉⵎⵣⴷⴰⵖⵏ ⵏ ⵍⵎⵖⵔⵉⴱ ⵏ ⵓⵙⴳⴳⵯⴰⵙ ⵏ 2014 ⵍⵍⵉ ⵜⵙⴽⵔ ⵜⵙⵎⵉⵔⵉⵜ ⵜⴰⵎⴰⵜⵜⴰⵢⵜ ⵏ ⵓⵙⵖⵉⵡⵙ, ⵉⵍⴽⵎ ⵡⵓⵟⵟⵓⵏ ⵏ ⵉⵎⵣⴷⴰⵖⵏ ⵏ ⵜⵎⴷⵉⵏⵜ ⵏ ⵕⵕⴱⴰⵟ 577 827 ⵏ ⵓⵎⵣⴷⴰⵖ, ⵜⴳ ⵉⵍⵎⵎⴰ ⵜⵉⵙ ⴽⴽⵓⵥⵜ ⴳ ⵜⵎⴷⵉⵏⵉⵏ ⵜⵉⵎⵇⵇⵔⴰⵏⵉⵏ ⴳ ⵜⴳⵍⴷⵉⵜ. ⵙ ⵉⴳⵍⴰⴳⴰⵍⵏ ⵏⵏⵙ, ⴰⵔ ⴷ ⵜⴳⴳⴰ ⵉⴳⵣⴷⵓ ⴰⵎⵇⵇⵔⴰⵏ ⵡⵉⵙ ⵙⵉⵏ ⵏ ⵜⵎⵓⵔⵜ ⴷⴼⴼⵉⵔ ⵏ ⵜⴰⴷⴷⴰⵔⵜ ⵜⵓⵎⵍⵉⵍⵜ. ⵙⴳ 2012, ⵉⵜⵜⵓⵣⵎⵎⴰⵎ ⵢⴰⵏ ⵡⵓⵟⵟⵓⵏ ⵏ ⵡⴰⵢⴷⴰⵜⵏ ⵏ ⵕⵕⴱⴰⵟ ⴳ ⵜⵍⴳⴰⵎⵜ ⵏ ⵡⴰⵢⴷⴰ ⴰⵎⴰⴹⵍⴰⵏ ⵏ ⵢⵓⵏⵉⵙⴽⵓ. ⵜⴼⴽⴰ ⵙⵉ-ⵉⵏ ⵉⵏ ⵉ ⵕⵕⴱⴰⵟ ⵜⴰⵙⴽⵯⴼⵍ ⵜⵉⵙ ⵙⵏⴰⵜ ⴳ ⵓⵏⵎⴰⵍⴰ ⵏⵏⵙ ⵏ «ⵜⵏⵉⵍⴰⵡⵉⵏ ⵜⵉⵎⴰⵍⵍⴰⵢⵉⵏ ⵜⵉⵎⵓⴼⴰⵢⵉⵏ ⵏ ⵓⵙⴳⴳⵯⴰⵙ 2013». ⴰⵎⵣⵔⵓⵢ ⵜⴻⵜⵜⵓⵚⴽⴰ ⵜⵎⴷⵉⵏⵜ ⵏ ⵕⵕⴱⴰⵟ ⴳ ⵜⴰⵙⵓⵜ ⵜⵉⵙ ⵙⵏⴰⵜ ⴷ ⵎⵔⴰⵡⵜ ⴳ ⵓⵣⵎⵣ ⵏ ⵉⵎⵡⴰⵃⵃⵉⴷⵏ, ⵙⴽⵔⵏ ⴷⵉⴳⵙ ⵢⴰⵏ ⵓⴳⴰⴷⵉⵔ (ⵏⵏⴰ ⵉⴳⴰⵏ ⴷⵖⵉ ⵜⴰⵇⵚⴱⵉⵜ ⵏ ⵍⵡⴷⴰⵢⴰ), ⵢⴰⵜ ⵜⵎⵣⴳⵉⴷⴰ ⴷ ⵢⴰⵜ ⵜⵓⵣⴷⵖⵜ. ⵙⴽⵔⵏ ⴷⵉⴳⵙ ⴰⵢⵍⵍⵉ ⵎⵉ ⵏⵜⵜⵉⵏⵉ ⵢⴰⵏ ⵕⵉⴱⴰⵟ («ⴰⴳⴰⴷⵉⵔ»). ⵉⴽⴽⴰ ⴷ ⵉⵙⵎ ⴰⵎⵉⵔⴰⵏ ⵏⵏⵙ ⵕⵉⴱⴰⵟ ⵍⴼⴰⵜⵃ, «ⵜⴰⵎⵔⵙⵉⵡⵜ ⵏ ⵜⵔⵏⵏⴰⵡⵜ». ⴹⴰⵕⵜ ⵓⵢⴰ, ⴰⵢⵢⴰⵡ ⵏ ⵍⵎⵓⵎⵏ — ⵢⴰⵄⵇⵓⴱ ⵍⵎⵏⵚⵓⵕ — ⵉⵙⵙⵉⵎⵖⵓⵔ ⵜⵜ, ⵉⵀⵢⵢⴰ ⵜⵜ, ⵉⵙⵙⵓⵜⵍ ⴰⵙ ⴰⵖⵔⴰⴱ. ⵉⵍⵎⵎⴰ, ⵜⴰⵖⵓⵍ ⴷ ⵜⴳⴰ ⵜⴰⵙⵉⵍⴰ ⵏ ⵉⵙⵉⴼⴹⵏ ⵏ ⵉⵎⵡⴰⵃⵃⵉⴷⵏ ⴳ ⵡⴰⵏⴷⴰⵍⵓⵙ. ⴹⴰⵕⵜ 1269, ⵍⵍⵉⴳ ⵙⵜⵉⵏ ⴰⵢⵜ ⵎⴰⵔⵉⵏ (ⵍⵎⴰⵔⵉⵏⵢⵢⵉⵏ) ⴼⴰⵙ ⴰⴷ ⴰⵙⵏ ⵜⴳ ⵜⴰⵎⴰⵥⵓⵏⵜ, ⵜⴽⵛⵎ ⵜⵍⵍⴰ ⵕⵕⴱⴰⵟ ⴳ ⵢⴰⵏ ⵓⵣⵎⵣ ⵏ ⵓⴷⴷⵉⵔⵣ. ⵢⵉⵡⵉ ⴷ ⵓⵎⵔⵣⵓ ⴰⵎⵓⵔⵉⵙⴽ ⵃⴰⵙⴰⵏ ⵍⵡⴰⵣⵣⴰⵏ ⴰⵏⵖⵎⵉⵙ ⵎⴰⵙ ⴷⵉⴳⵙ ⵓⵔ ⵇⵇⵉⵎⵏⵜⵓⵙⴳⴳ ⴰⵎⵔ 100 ⵏ ⵜⴰⴷⴷⴰⵔⵉⵏ ⵜⵜⵓⵣⴷⴰⵖⵏⵉⵏ ⴳ 1515. ⴳ 1609, ⴹⴰⵕⵜ ⵏ ⵜⵖⵜⴰⵙⵜ ⵏ ⵓⵙⵙⵣⵓⴳ ⵏ ⴼⵉⵍⵉⴱ ⵡⵉⵙ ⴽⵕⴰⴹ, ⴽⵛⵎⵏ ⴷ ⵙⵉⵙ 13 000 ⵏ ⵓⵎⵓⵔⵉⵙⴽ, ⵙⵓⵔⵔⵉⵏ ⵉⵍⵎⵎⴰ ⵜⵓⴷⵔⵜ ⵉ ⵜⵎⴷⵉⵏⵜ. ⴰⵔ ⵜⴰⵙⵓⵜ ⵜⵉⵙ ⵜⵥⴰⵜ ⴷ ⵎⵔⴰⵡⵜ, ⵜⴻⵜⵜⵓⵙⵙⴰⵏ ⵜⵎⴷⵉⵏⵜ ⵏ ⵕⵕⴱⴰⵟ ⵙ ⵢⵉⵙⵎ ⵏ ⵙⵍⴰ ⵜⴰⵎⴰⵢⵏⵓⵜ. ⴳ 1912, ⵉⵙⴽⵔ ⴷⵉⴳⵙ ⵍⵢⵓⵟⵉ ⴰⵙⵖⵉⵎ ⵏ ⵓⵎⵣⴷⴰⵖ ⴰⵎⴰⵜⴰⵢ ⴷ ⵜⵎⴰⵥⵓⵏⵜ ⵏ ⵜⵎⵙⵜⵏⴰ ⵜⴰⴼⵕⴰⵏⵚⵉⵚⵜ ⴳ ⵍⵎⵖⵔⵉⴱ. ⴳ 1956, ⴳ ⵜⵙⵉⵎⴰⵏⵜ ⵏ ⵍⵎⵖⵔⵉⴱ, ⵜⵇⵇⵉⵎ ⴷ ⵜⵎⴷⵉⵏⵜ ⴷ ⵜⴰⵎⴰⵥⵓⵏⵜ ⵏ ⵜⵎⵓⵔⵜ. ⴰⵣⵔⵎⵣⵔⵓⵢ ⴳ 1875, ⵉⴱⵔⵔⵃ ⴱⵍⵉⵛⵔ ⵜⵉⴽⴽⵍⵜ ⵜⴰⵎⵣⵡⴰⵔⵓⵜ ⵙ ⵢⵉⵍⵉ ⵏ ⵉⵎⴰⵙⵙⵏ ⵏ ⵓⵥⵕⵓ ⴳ ⵍⵎⵖⵔⵉⴱ; ⵜⵜⵢⴰⴼⴰⵏ ⴳ ⵡⴰⵏⵙⴰ ⵏ ⵓⴹⵡⵡⴰⵕ ⵏ ⴷⴷⵓⵎ ⴳ ⵕⵕⴱⴰⵟ. ⵜⵜⵢⴰⴼⴰⵏ ⵉⵎⵙⵓⴽⴼⵉⵍⵏ ⵉⵏⴼⴳⴰⵏⵏ ⵉⵇⴱⵓⵔⵏ ⴰⴽⴽⵯ ⴳ ⵍⵎⵖⵔⵉⴱ (ⴰⵔ 2014) ⴷⴼⴼⵉⵔ ⵢⴰⵜ ⵜⵉⵣⵣⵍⵜ ⵏ ⵓⵙⵢⴰⴼⴰ ⴳ ⵜⵓⴷⴷⵓⵔⵜ ⵏ ⴽⵉⴱⵉⴱⴰⵜ ⴳ 1933, ⵎⴰⵢⴷ ⵉⵜⵜⴳⴳⴰⵏ 23 ⵉⵎⵙⵓⴽⴼⵉⵍⵏ ⵏ ⵉⵇⵛⵇⴰⵛⵏ, ⵡⴰⵔ ⵜⴰⵎⴳⵓⵔⵉ ⵜⴰⵍⵉⵜⵉⴽⵜ ⴷⵉⵙⵏ ⵉⵎⵓⵏⵏ. ⵜⵉⴼⵔⵉⵙⵉⵏ ⵏⵏⵙⵏ, ⵙⵙⵍⴽⵎⵏ ⴰⵖ ⴷ ⵙ ⵎⵏⵏⴰⵡⵜ ⵜⵓⵔⴷⴰⵡⵉⵏ ⵢⴰⵜ ⴷⴼⴼⵉⵔ ⵜⴰⵢⵢⴰⴹ. ⵉⵙⴽⵔ ⴷⵉⴳⵙ ⵎⴰⵔⵙⵉⵙ (1934) ⵢⴰⵏ ⵓⵏⵜⵍⴰⵏⵜⵔⵓⴱ. ⵉⴳ ⴰⵙⵏ ⴼⴰⵍⵍⵡⴰ (1958/1959) ⵢⴰⵏ ⵓⵔⴽⵉⵙ ⵏ ⵓⵏⵢⴰⵏⴷⵔⵟⴰⵍ ⴷ ⵙⵏⴰⵏⵜⵔⵓⴱⵓⵙ. ⵢⵉⵏⵉ ⴷⵉⴳⵙⵏ ⵊⴰⵔⴰⵏⵓⴼ (1945) ⵎⴰⵙ ⴳⴰⵏ ⵎⵓⵙⵜⵉⵔⵓⵏ. ⵉⵣⴷⵉ ⵜⵏ ⴼⵉⵔⵉⴱⵔⴰⵛ (1975) ⴷ ⵜⵛⵓⵍⵉⵏⵉⵜ ⵜⴰⵏⴰⵎⵎⴰⵙⵜ. ⴳ ⵜⵣⵡⵉⵔⵉ ⵏ ⵉⵙⴳⴳⵯⴰⵙⵏ ⵏ 2000, ⵉⵜⵜⵢⵓⵏⵏⴰ ⵎⴰⵙ ⴳⴰⵏ ⵜⵉⵏⵉⴼⵉⵙⵉⵢⵏ. ⴰⵜⵔⴰⵔ ⵏ ⵔⵉⵙⵙ, ⴷⴰⵜ ⵜⴰⵏⴳⵔⴰⵙⵜ ⵜⴰⵎⴳⴳⴰⵔⵓⵜ. ⵜⴰⵙⵜⵔⴰⵜⵉⴳⵔⴰⴼⵉⵜ ⵏ ⵡⴰⵏⵙⴰ. ⵜⴻⵜⵜⵓⴼⴰⵙⵔ ⵜⴰⵙⵜⵔⴰⵜⵉⴳⵔⴰⴼⵉⵜ ⵏ ⵡⴰⵏⵙⴰ ⴳ 1959 ⵙⵖⵓⵔ ⴳ. ⵛⵓⴱⵉⵔⵜ. ⵉⵊⴰⵕⵉⴼⵏ ⵏ ⵜⵉⵖⴰⵔⵉⵏ ⵏ ⵢⵉⵍⵍ ⵏ ⵉⴳⵔⵡⴰⵏ ⴳⵔ ⵕⵕⴱⴰⵟ ⴷ ⵜⵉⴱⵉⴱⴰⵜ ⴰⵡⴷ ⵏⵜⵜⵏⵜⵉ ⵜⵓⵙⵙⴰⵏⵏⵜ ⵙ ⵜⴰⵡⴰⵏⵜ ⵏ ⵜⵎⴰⵜⴰⵔⵉⵏ ⵜⵉⵣⵔⵎⵣⵔⵓⵢⵏ : ⴷⴰⵕ ⴰⵙⵙⵓⵍⵟⴰⵏ ⵜⴰⵎⵣⵡⴰⵔⵓⵜ ⴷ ⵜⵉⵙ ⵙⵏⴰⵜ, ⵍⵀⴰⵔⵀⵓⵔⴰ ⵜⴰⵎⵣⵡⴰⵔⵓⵜ ⴷ ⵜⵉⵙ ⵙⵏⴰⵜ ⴷ ⵍⵎⵏⴰⵚⵔⴰ. ⴰⵙⵏⴼⵍⵓⵍ ⴷ ⵓⵙⴱⵓⵖⵍⵓ ⴷⴷⴰⵡ ⵉⵎⵡⴰⵃⵃⵉⴷⵏ ⵜⴰⴷⵍⵙⴰ ⴷ ⵡⴰⵢⴷⴰ ⴰⵢⴷⴰ ⴰⵎⴰⴹⵍⴰⵏ ⵙⴳ ⵢⵓⵏⵢⵓ 2012, ⵜⵜⵓⵣⵎⵎⴰⵎⵏ ⵢⴰⵏ ⵓⵟⵟⵓⵏ ⵏ ⵡⴰⵏⵙⴰⵜⵏ ⵏ ⵜⵎⴷⵉⵏⵜ ⵏ ⵕⵕⴱⴰⵟ ⴳ ⵜⵍⴳⴰⵎⵜ ⵏ ⵡⴰⵢⴷⴰ ⴰⵎⴰⴹⵍⴰⵏ ⵏ ⵢⵓⵏⵉⵙⴽⵓ ⴰⵎ ⴰⴳⵍⴰ ⴰⴷⵍⵙⴰⵏ: « ⵜⴰⵎⴷⵉⵏⵜ ⵜⴰⵎⴰⵢⵏⵓⵜ » (ⵉⵜⵜⵓⵙⵏⴼⵍⵓⵍⴰⵏ ⴳ ⵜⵣⵡⵉⵔⵉ ⵏ ⵜⵎⵙⵜⵏⴰ ⵜⴰⴼⵕⴰⵏⵚⵉⵚⵜ ⴳ ⵍⵎⵖⵔⵉⴱ), ⵜⴰⵇⵙⴱⵜ ⵏ ⵓⴷⴰⵢⴰ, ⵜⵓⵔⵜⵉⵜ ⵏ ⵉⵔⵉⵎⵏ, ⵜⴰⵎⴷⵉⵏⵜ ⵜⴰⵇⴱⵓⵔⵜ, ⵉⵖⵔⴱⴰⵏ ⴷ ⵜⵉⴳⴳⵓⵔⴰ ⵏ ⵉⵎⵡⴰⵃⵃⵉⴷⵏ, ⴰⵏⵙⵉⵡⵏ ⵏ ⵛⵍⵍⴰⵃ ⴷ ⵜⵎⵣⴳⵉⴷ ⵏ ⵃⴰⵙⵙⴰⵏ (ⴷⵉⴳⵙ ⵜⴰⵚⵚⵓⵎⵄⵜ ⵏ ⵃⴰⵙⵙⴰⵏ), ⴰⴷⴱⵏⵉ ⵏ ⵎⵓⵃⴰⵎⵎⴰⴷ ⵡⵉⵙ ⵙⵎⵎⵓⵙ ⴷ ⵜⵓⴷⴷⵓⵔⵜ ⵏ ⵃⴰⴱⵓⵙ ⵏ ⴷⵢⵓⵕ ⵊⵊⴰⵎⵄ. ⵉⵖⵔⴱⴰⵏ ⴷ ⵉⵖⵔⵎⴰⵏ ⵜⴰⵎⵙⵙⵓⴳⵓⵔⵜ ⴷ ⵜⵙⵔⵜⵉⵜ ⴰⵙⵏⵎⴰⵍⴰ ⴰⵎⴰⵜⴰⵢ ⵜⴰⴳⵔⴰⵡⵜ ⵏ ⵕⵕⴱⴰⵟ ⴷⵉⴳⵙ ⵢⴰⵜ ⵜⵎⵙⵙⵓⴳⵓⵔⵜ ⵏⵏⴰ ⵉⵜⵜⵏⴱⴰⴹ ⵓⵏⵙⵙⵉⵅⴼ, ⵢⵉⵍⵉ ⴷⵉⴳⵙ ⴰⵙⵇⵇⵉⵎ ⵏ ⵜⵎⴷⵉⵏⵜ ⴷ ⵙⵎⵎⵓⵙⵜ ⵜⵙⵓⵏⴰⴹ: ⵜⴰⵙⵓⵏⴹⵜ ⵏ ⵓⴳⴷⴰⵍ-ⵕⵕⵢⴰⴹ ⵜⴰⵙⵓⵏⴹⵜ ⵏ ⵍⵢⵓⵙⵓⴼⵉⵢⵢⴰ ⵜⴰⵙⵓⵏⴹⵜ ⵏ ⵃⴰⵙⵙⴰⵏ ⵜⴰⵙⵓⵏⴹⵜ ⵏ ⵙⵙⵡⵉⵙⵉ ⵜⴰⵙⵓⵏⴹⵜ ⵏ ⵢⴰⵄⵇⵓⴱ ⵍⵎⴰⵏⵚⵓⵕ ⵜⵓⴷⴷⵓⵔⵜ ⵜⴰⵎⵥⵥⵢⴰⵏⵜ ⵏ ⵜⵡⴰⵔⴳⴰ ⵖⵓⵔⵙ ⴰⴷⴷⴰⴷ ⵉⵥⵍⵉⵏ, ⵓⵔ ⵜⴽⵛⵉⵎ ⴳ ⵜⴳⵔⴰⵡⵜ. ⴰⵙⵇⵇⵉⵎ ⵏ ⵜⵎⴷⵉⵏⵜ ⴷ ⵓⵏⵙⵙⵉⵅⴼ ⵏ ⵕⵕⴱⴰⵟ ⴰⵙⵇⵇⵉⵎ ⴰⴳⵔⴰⵡⴰⵏ ⵏⵖ ⴰⵙⵇⵇⵉⵎ ⵏ ⵜⵎⴷⵉⵏⵜ, ⴰⵔ ⴰⵙ ⵙⵙⴰⵖⵏ ⵓⵍⴰ ⵙ ⵓⵙⵇⵇⵉⵎ ⴰⵖⵉⵡⴰⵏ ⴷⵉⴳⵙ ⵉⵎⵙⵜⵉⵢⵏ ⵏ ⵜⵎⴷⵉⵏⵜ ⵏ ⵕⵕⴱⴰⵟ. ⴰⵔ ⵜⵜⵎⴰⴳⴳⴰⵔⵏ ⵙ ⵓⵛⵛⵉⵍ ⴳ ⴽⵕⴰⴹⵜ ⵜⵙⵓⵜⴰⵍ ⴳ ⵓⵙⴳⴳⵯⴰⵙ ⴳ ⵉⵎⴰⵍⴰⵙⵙ ⴰⵎⵣⵡⴰⵔⵓ ⵏ ⴼⵉⴱⵔⴰⵢⵔ, ⵎⴰⵢ ⴷ ⵓⴽⵜⵓⴱⵕ. ⴰⵎⵔ ⵓⵢⴰ, ⵖⵉⵢⵏ ⴰⴷ ⵎⴰⴳⴳⴰⵔⵏ ⴳ ⵓⵙⵓⵜⵔ ⵏ: ⴰⵏⵙⵙⵉⵅⴼ ⵏ ⵕⵕⴱⴰⵟ ⵡⴰⵍⵉ ⵏ ⵕⵕⴱⴰⵟ ⴳ ⵜⵙⵓⵜⴰⵍ ⴰ, ⴰⵔ ⵉⵣⵔⴰⵢ ⵓⵙⵇⵇⵉⵎ ⴰⵖⵉⵡⴰⵏ ⵅⴼ ⵉⵏⵎⴰⵍⴰⵜⵏ ⵏ ⵡⴰⵙⵙ, ⵙⵜⵉⵏ. ⴷⴰ ⵜⵜⵉⵍⵉⵏ ⵉⵏⵎⵓⴳⴳⴰⵔⵏ ⴰⴷ ⴳ ⵓⵙⵖⵉⵎ ⵏ ⵜⴳⵔⴰⵡⵜ. ⵉⵏⵎⵓⴳⴳⴰⵔⵏ ⴰⴷ ⴰⴽⴽⵯ ⵕⵥⵎⵏ ⵉ ⵓⵎⴰⵜⴰ ⵏ ⵓⴳⴷⵓⴷ. ⴰⵏⵙⵙⵉⵅⴼ ⵏ ⵜⴳⵔⴰⵡⵜ ⴰⵔ ⴰⵙ ⵙⵙⴰⵖⵏ ⴰⵡⴷ ⵙ ⵓⵏⵙⵙⵉⵅⴼ ⵏ ⵓⵙⵇⵇⵉⵎ ⵏⵖ ⴰⵏⵙⵙⵉⵅⴼ ⵏ ⵕⵕⴱⴰⵟ: ⴷⴰ ⵉⵙⵡⴰⴷⵙ ⵜⴰⵎⵙⵙⵓⴳⵓⵔⵜ ⵏ ⵜⴳⵔⴰⵡⵜ ⵏ ⵕⵕⴱⴰⵟ; ⵉⴳ ⴰⵏⴱⴷⴰⴷ ⵅⴼ ⵜⵎⵇⵕⴰⴹ ⴷ ⵜⵏⵓⴷⴰⴼ; ⵉⵇⵇⴰⵏ ⵜ ⵉⴷ ⴰⵢⴷ ⵉⵙⵏⵓⵍⴼⵓ ⴰⵏⵎⴰⵍⴰ ⵏ ⵡⴰⵙⵙ ⵏ ⵜⵙⵓⵜⴰⵍ ⵏ ⵓⵙⵇⵇⵉⵎ; ⵉⵇⵇⴰⵏ ⵜ ⵉⴷ ⴰⵢⴷ ⵉⵣⵣⴳⵔ ⵜⴰⵎⵙⴰⵙⵜⵍⵜ ⵅⴼ ⵉⵎⵙⴰⵙⴰ ⵓⵙⵇⵇⵉⵎ ⴰⵖⵉⵡⴰⵏ; ⵉⵅⴹⴰⵕ ⴰⴷ ⴷⵉⵙ ⵓⵔ ⵎⵙⴰⵙⴰⵏ ⵉⵎⵙⵜⵉⵢⵏ ⵏ ⵓⵙⵇⵇⵉⵎ ⴰⵖⵉⵡⴰⵏ; ⵢⵓⴼⴰ ⴰⵢⴷ ⵉⵙⵎⵉⵣⵡⵔ ⵉⵎⵎⵉⵣⵡⵔⵏ ⵜⵉⵖⵉⵡⴰⵏⵉⵏ ⵉⵣⴷⵉⵏ ⴷ ⵓⵏⵎⴰⵍⴰ ⴰⵎⴰⵜⴰⵢ, ⴷ ⴰⵢⴷ ⵉⵙⵏⴼⵍⵓⵍ ⵍⴱⵓⵍⵉⵙ ⴰⵎⵙⵙⵓⴳⵓⵔ; ⵢⵓⴼⴰ ⴰⵢⴷ ⵉⵜⵜⵔ ⴰⵙⵎⵔⵙ ⵏ ⵜⴰⴳⴳⴰⵍⵜ ⵉ ⵜⵏⴱⴰⴹⵉⵏ ⴰⴼⴰⴷ ⴰⵢⴷ ⵉⵙⵏⵙⵉ ⵜⵉⵖⵜⴰⵙⵉⵏ ⵏ ⵓⵙⵇⵇⵉⵎ; ⵜⵉⵙⵓⵏⴰⴹ ⵜⵉⴷⵖⵔⴰⵏⵉⵏ ⵙ ⵙⵎⵎⵓⵙ ⵏⵏⵙⵏⵜ ⵜⴰⵔⴰⴽⴰⵍⵜ ⵜⵓⴷⴷⵓⵔⵉⵏ ⵓⵍ ⵏ ⵜⵎⴷⵉⵏⵜ ⵏ ⵕⵕⴱⴰⵟ ⴷⵉⴳⵙ ⴽⵕⴰⴹ ⵜⵓⴷⴷⵓⵔⵉⵏ: ⵜⴰⵎⴷⵉⵏⵜ ⵜⴰⵇⴱⵓⵔⵜ (ⴰⵎⵎⴰⵙ ⴰⵎⵣⵔⴰⵢ), ⵜⴰⵇⵙⴱⵜ ⵏ ⵓⴷⴰⵢⴰ ⴷ ⵃⴰⵙⵙⴰⵏ, ⵍⵍⴰⵏ ⴳ ⵓⴳⵏⵙⵓ ⵏ ⵓⵖⵔⴰⴱ ⵏ ⵉⵎⵡⴰⵃⵃⵉⴷⵏ. ⴳⵔ ⴰⴽⵓⵎⵏ ⴰⴷ ⵙ ⵙⵉⵏ, ⵉⴳ ⵏⴷⴷⴰ ⵙⴳ ⵓⴳⴰⴼⴰ ⵙ ⵉⴼⴼⵓⵙ, ⴷⴰ ⵏⵜⵜⴰⴼⴰ ⴽⵕⴰⴹⵜ ⵜⵓⴷⴷⵓⵔⵉⵏ ⵜⵉⴷⵙⵍⴰⵏⵉⵏ: ⴰⴳⴷⴰⵍ (ⵜⵓⴷⴷⵓⵔⵜ ⴳ ⵍⵍⴰⵏ ⵉⵥⴽⵡⴰⵏ, ⴷⵉⴳⵙ ⵜⵓⴷⵔⵜ ⴷ ⵓⵎⵓⵙⵙⵓ, ⵉⵙⵎⵔⴽⵙ ⵜⵉⵙⵖⴰⵏ ⵏ ⵜⵣⴷⵓⵖⵉⵏ ⴷ ⵜⵙⴱⴱⴰⴱⵜ, ⵜⵓⴳⵜ ⵏ ⵉⵎⵣⴷⴰⵖⵏ ⵏⵏⵙ ⴳⴰⵏ ⵙⴳ ⵉⵙⵎⵉⵍⵏ ⵉⵏⴰⵎⵎⴰⵙⵏ), ⵜⵓⴷⴷⵓⵔⵜ ⵏ ⵕⵢⴰⴹ (ⵜⵓⴷⴷⵓⵔⵜ ⵉⴰⴱⵕⵕⵄⵏ, ⵜⵉⵏ ⵜⵣⴷⵓⵖⵜ ⵙ ⵓⵎⴰⵜⴰ, ⵜⵙⵙⵏ ⵜⵓⴷⴷⵓⵔⵜ ⴰ ⵢⴰⵏ ⵡⴰⵇⵇⵍⴰⵢ ⴰⵎⵇⵇⵔⴰⵏ ⴳ ⵓⵎⵓⵙⵙⵓ ⵙⴳ ⵉⵙⴳⴳⵯⵇⵙⵏ ⵏ 2000, ⵉⴳ ⴷ ⴰⵎⵎⴰⵙ ⵏ ⵉⵙⴽⴽⵉⵏⵏ ⴰⵎⴰⵢⵏⵓ ⵏ ⵕⵕⴱⴰⵟ). ⵜⴰⴷⴰⵎⵙⴰ ⵜⴳⴰ ⵕⵕⴱⴰⵟ ⵉⴳⵣⴷⵓ ⵡⵉⵙ ⵙⵉⵏ ⴷⴼⴼⵉⵔ ⵜⴰⴷⴷⴰⵔⵜ ⵜⵓⵎⵍⵉⵍⵜ. ⵉⵙⴳⴳⵯⴰⵙⵏ ⴰⴷ ⵉⵎⴳⴳⵓⵔⴰ, ⴰⵔ ⴷ ⵜⵜⴳⴳⴰ ⵕⵕⴱⴰⵟ ⴰⵎⵎⴰⵙ ⵏ ⵉⵙⴽⴽⵉⵏⵏ ⵉⵙⴱⵖⴰⵔⵏ ⵙⴳ ⵡⴰⵍⵍⴰⵙ ⵏ ⵜⵓⵚⴽⵉⵡⵉⵏ ⴷ ⵓⵙⵏⵎⴰⵍⴰ ⵏ ⵜⵎⵙⵙⵓⴳⴰⵔ ⵜⵉⴳⴷⵓⴷⴰⵏⵉⵏ, ⴰⵡⴷ ⴰⵙⵔⵓⵙ ⵏ ⵜⵎⵙⵙⵓⵔⵉⵏ ⵜⵉⴱⵕⵕⴰⵏⵉⵢⵉⵏ ⴷ ⵓⵙⵏⴼⵍⵓⵍ ⵏ ⵉⴷⵖⴰⵔⵏ ⴰⴳⴳⵓⴳⵏⵉⵏ ⵅⴼ ⵢⵉⵍⵍ. ⵜⴳⴰ ⵜⵎⴷⵉⵏⵜ ⴰ ⴰⵙⵖⵉⵎ ⵏ ⵎⵏⵏⴰⵡⵜ ⵜⵎⵙⵙⵏⵜⴰⵢ ⵜⵉⵎⵇⵇⵔⴰⵏⵉⵏ ⵜⵉⵎⵖⵔⵉⴱⵉⵢⵉⵏ ⴷ ⵜⴳⵔⴰⵖⵍⴰⵏⵉⵏ ⵉⵍⵍⴰⵏ ⴳ ⵍⵎⵖⵔⵉⴱ. ⵉⵙⵖⵏⵓⵜⵏ ⵏ ⵓⵙⵎⵙⴰⵙ ⵏ ⵕⵕⴱⴰⵟ ⴰⵙⵙⴰⵢ ⴷⴰ ⵙⵎⵔⴰⵙⵏ ⵉⵎⵣⴷⴰⵖⵏ ⵏ ⵕⵕⴱⴰⵟ ⴽⵉⴳⴰⵏ ⴰⵥⵟⵟⴰ ⵏ ⵡⴰⵙⵙⴰⵢ ⴰⵎⴰⵣⴰⵔ ⵣⵓⵏ ⴷ ⵉⵟⵓⴱⵉⵚⵏ ⵍⵍⵉ ⵜⵜⵙⵙⵓⴳⵓⵔ ⵜⵎⵙⵙⵓⵔⵜ ⵏ ⴰⵍⵙⴰ ⵙⴳ ⵖⵓⵛⵜ ⵏ ⵓⵙⴳⴳⵯⴰⵙ ⵏ 2019, ⴷ ⵓⵟⵔⴰⵎⵡⴰⵢ ⵍⵍⵉ ⵉⵡⴰⵍⴰⵏ ⵉ ⵜⵔⴰⴱⴱⵓⵜ ⵏ ⵜⵔⴰⵏⵙⴷⵉⴼ, ⵙ ⵓⵖⴰⵔⴰⵙ ⵏ ⵜⵎⵙⵙⵓⵔⵜ ⵏ ⵓⵟⵔⴰⵎⵡⴰⵢ ⵏ ⵕⵕⴱⴰⵟ ⵙⵍⴰ. ⴰⵜⵉⴳ ⵏ ⵉⵏⵖⵙⴰⵔⵏ ⵍⵍⵉ ⴱⴰⵀⵔⴰ ⵉⵖⵯⵍⴰⵏ ⴷ ⵉⴷⵖⴰⵔⵏ ⴳ ⴰⵔ ⵜⵜⵙⵟⴰⵙⵢⵓⵏⵉⵏ ⵜⵉⵀⵉⵔⴰ ⵍⵍⵉ ⵉⵛⵇⵇⴰ ⴰⴷ ⵜⵏ ⵜⴰⴼⵜ ⴳ ⵜⵓⵥⵥⵓⵎⵜ ⵏ ⵜⵎⴷⵉⵏⵜ ⴰⴷ ⴷ ⵢⵉⵡⵉⵏ ⴰⵍⵍⵉⴳ ⵓⵔ ⴷⴰ ⴱⴰⵀⵔⴰ ⵙⵓⵍ ⵙⵎⵔⴰⵙⵏ ⵎⵉⴷⴷⵏ ⵜⵉⵀⵉⵔⴰ ⴳ ⵉⵎⵓⵜⵜⵉⵢⵏ ⵏⵏⵙⵏ ⵉⴽⵓⵢⴰⵙⵏ. ⴰⵔ ⵉⵣⴷⴷⵉ ⵢⴰⵏ ⵉⵣⵔⵉⵔⵉ ⵏ ⵓⵣⵣⴰⵍ ⵉⵙⵡⵓⵔⵉⵏ ⵙ ⵓⵥⴰⵕⵓⵕ ⴳ ⵍⵍⴰⵏ ⵙⵉⵏ ⵉⵖⴰⵔⴰⵙⵏ, ⵕⵕⴱⴰⵟ ⴷ ⵜⵎⴷⵉⵏⵉⵏ ⵍⵍⵉ ⴰⵙ ⵢⴰⵥⵏ ⵣⵓⵏ ⴷ ⵙⵍⴰ, ⵜⴰⴷⴷⴰⵔⵜ ⵜⴰⵎⵍⵍⴰⵍⵜ ⴷ ⵜⵎⴷⵉⵏⵉⵏ ⵢⴰⴹⵏⵉⵏ ⵏ ⵍⵎⵖⵔⵉⴱ; ⴰⵔ ⵉⵜⵜⵓⵙⵎⵔⴰⵙ RER ⴳ ⵉⵣⴰⵣⵓⵜⵏ ⴳⵣⵣⵓⵍⵏⵉⵏ ⵙ ⵓⵎⵏⵉⴷ ⵏ ⵜⵎⴰⵔⴰ, ⴱⵓⵇⵏⴰⴷⵍ ⴷ ⵙⵍⴰ. ⴰⵎⴰ ⵡⵉⴷⴰ ⵜⵜⴽⴽⴰⵏⵉⵏ ⴰⴱⵔⵉⴷ ⵏ ⵜⴰⴷⴷⴰⵔⵜ ⵜⴰⵎⵍⵍⴰⵍⵜ, ⵕⵕⴱⴰⵟ ⴷ ⵇⵏⵉⵟⵕⴰ ⴰⵔ ⵙⵙⵓⴷⵓⵏ ⴳ TNR ⴳ ⵍⵍⴰⵏⵜ ⵜⵀⵉⵔⴰ ⵏ ⵡⴰⵏⴰⵡ M6 (ⵜⵉⵔⴽⵉⴱⵉⵏ ⵉⵍⴰⵏ ⵙⵏⴰⵜ ⵜⵙⴼⵔⵉⵏ), ⴰⵔ ⵉⵙⴽⴰⵔ ⵓⵍⴰⵡⴰⵢ ⴰⴷ ⵢⴰⵜ ⵜⵙⵔⴰⴳⵜ ⴳ ⵓⴱⵔⵉⴷ, ⵙ ⵢⴰⵏ ⵓⵙⵏⴰⴳⴰⵔ ⵏ ⵓⵣⴳⵏ ⵏ ⵜⵙⵔⴰⴳⵜ. ⵍⵍⴰⵏ ⴳ ⵕⵕⴱⴰⵟ ⵙⵏⴰⵜ ⵜⵖⵙⴰⵔ: ⵕⵕⴱⴰⵟ-ⵜⴰⵎⴷⵉⵏⵜ ⴳ ⵜⵙⵓⵏⴹⵜ ⵏ ⵃⴰⵙⵙⴰⵏ, ⴷ ⵕⵕⴱⴰⵟ ⴰⴳⴷⴰⵍ ⴳ ⵜⵓⴷⴷⵓⵔⵜ ⵏ ⵓⴳⴷⴰⵍ. ⵎⵉⴷⴷⵏ ⵏⵏⴰ ⵉⵣⴷⵖⵏ ⴳ ⵉⴳⵍⴰⴳⴰⵍⵏ ⴰⴳⴳⵓⴳⵏⵉⵏ ⴰⵔ ⵙⵎⵔⴰⵙⵏ ⵙ ⵓⵎⴰⵜⴰ ⵜⵉⵎⵙⵙⵓⴷⵓⵜⵉⵏ ⵜⵉⴷⵎⴰⵡⴰⵏⵉⵏ ⵏⵏⵙⵏ ⴰⴼⴰⴷ ⴰⴷ ⵍⴽⵎⵏ ⴰⵥⵟⵟⴰ ⴰⵖⵔⵎⴰⵏ. ⴰⵣⴰⴳⵯⵣ ⴰⴳⵔⴰⵖⵍⴰⵏ ⵏ ⵕⵕⴱⴰⵟ ⵙⵍⴰ ⴰⵢⴷ ⵉⵜⵜⵏⴰⵡⴰⵍⵏ ⵜⵉⵎⴷⵉⵏⵉⵏ ⵙ ⵙⵉⵏ ⵏ ⵕⵕⴱⴰⵟ ⴷ ⵙⵍⴰ. ⵉⵍⴰ ⵓⵣⴰⴳⵯⵣ ⴰⴷ ⵢⴰⵜ ⵜⵣⵎⵔⵜ ⵏ 3,5 ⵉⴷ ⵎⵍⵢⵓⵏ ⵏ ⵉⵎⵙⵙⵓⴷⵓⵜⵏ, ⵉⵍⴽⵎ ⴰⴽⴽⵯ ⴷⵉⴳⵙ ⵓⵙⵙⵜⵜⵉ 485 000 ⵉⵎⵙⵙⵓⴷⵓⵜⵏ ⴳ ⵓⵙⴳⴳⵯⴰⵙ ⵏ 2013. ⴰⵙⵙⴰⵢ ⴰⴱⵔⴷⴰⵏ ⵜⵉⵍⴳⴳⵯⵉⵜ ⵃⴰⵙⴰⵏ ⵡⵉⵙ ⵙⵉⵏ ⴷ ⵓⴳⵏⵏⴰⵔⵉ ⵏ ⵓⴷⴰⵢⴰ ⴰⴼⴰⴷ ⴰⵢⴷ ⵉⵡⵀⵏ ⵓⵙⵙⵜⵜⵉ ⴳ ⵡⴰⴽⵓⵎ ⵍⵍⵉ ⵉⵣⴷⴷⵉⵏ ⵙⵍⴰ ⴷ ⵕⵕⴱⴰⵟ, ⵜⴻⵜⵜⵓⵙⴽⴰⵔ ⵜⵉⵍⴳⴳⵯⵉⵜ ⴳ ⵍⵍⴰⵏ ⴽⵕⴰⴹ ⵉⴱⵔⴷⴰⵏ: ⵜⵉⵍⴳⴳⵯⵉⵜ ⵃⴰⵙⴰⵏ ⵡⵉⵙ ⵙⵉⵏ, ⵍⵍⵉ ⵢⵓⵎⵥⵏ ⴰⴷⵖⴰⵔ ⵏ ⵜⵍⴳⴳⵯⵉⵜ ⵜⴰⵇⴱⵓⵔⵜ ⵎⵓⵍⴰⵢ ⴰⵍ ⵃⴰⵙⴰⵏ (2 × 2 ⵉⴱⵔⴷⴰⵏ). ⵜⵉⵍⴳⴳⵯⵉⵜ ⴰⴷ ⵜⴰⵎⴰⵢⵏⵓⵜ ⴷⵉⴳⵙ ⵙⵏⴰⵜ ⵜⵡⴰⵍ ⴽⵕⴰⴹ ⵉⴱⵔⴷⴰⵏ ⴷⴰ ⵉⵜⵜⴰⵊⵊⴰⵏ ⵓⵙⵙⵜⵜⵉ ⴰⵢⴷ ⵢⵉⴼⵙⵓⵙ ⴳ ⵓⵙⵓⴽⴽⵉ ⵏ ⵡⴰⵙⵉⴼ. ⵓⴳⴳⴰⵔ ⵏ ⵓⵢⴰ, ⵙⵉⵏ ⵉⵣⵔⵉⵔⴰⵏ ⵏ ⵓⵟⵔⴰⵎⵡⴰⵢ ⴰⵢⴷ ⵉⵣⴳⴳⵔⵏ ⴰⵙⵉⴼ ⵏ ⴱⵓⵔⴳⵔⴰⴳ, ⴰⵔ ⵉⵍⵎⵎⴰ ⵙⵍⴽⴰⵎⵏ ⵎⵉⴷⴷⵏ ⵙⴳ ⵕⵕⴱⴰⵟ ⵖⵔ ⵙⵍⴰ, ⴷ ⵓⵏⵎⴳⴰⵍ, ⵙⵉⴷⵔⵓⵙⵏ ⴰⵡⴷ ⵓⵟⵟⵓⵏ ⵏ ⵉⵟⵓⴱⵉⵚⵏ ⵉⵣⴳⴳⵔⵏ ⴰⵙⵉⴼ. ⴷⴰ ⵉⵙⴽⴰⵔ ⴰⴳⵏⵏⴰⵔⵉ ⵏ ⵓⴷⴰⵢⴰ ⴰⵙⵙ ⴰⴷ ⴰⵙⵏⵢⵓⵎⵓ ⵏ ⵓⴼⴰⴹⵉ ⵏ ⵜⵀⵉⵔⴰ ⴳ ⵡⴰⴽⵓⵎ ⵉⵜⵜⴷⴷⴰⵏ ⵙⴳ ⵜⵍⴳⴳⵯⵉⵜ ⵃⴰⵙⴰⵏ ⵡⵉⵙ ⵙⵉⵏ ⵖⵔ ⵓⴳⴰⵔⵓ ⵉⵣⵔⵉ ⵅⴼ ⵢⴰⵏ ⵡⴰⵏⵙⴰ ⴰⵎⴰⵍⵍⴰⵢ ⴰⵅⴰⵜⴰⵔ ⴳ ⵕⵕⴱⴰⵟ ⴰⴷ ⵜ ⵉⴳⴰⵏ ⴷ ⵜⴰⵇⵚⴱⵜ ⵏ ⵓⴷⴰⵢⴰ. ⵙ ⵜⴰⵎⵏⵜⵉⵍⵜ ⵏ ⵓⵙⴰⵏⴼ ⵏ ⵓⵙⵙⵜⵜⵉ ⴳ ⵓⵙⵓⴽ ⵏ ⴰⵍ ⵎⴰⵕⵚⴰ ⵖⵔ ⵜⵙⵏⴱⴹⵜ, ⴰⵢⴰ ⵔⴰⴷ ⵢⴰⵊⵊ ⵜⴰⵙⵉⵍⴰⵡⵜ ⵏ ⵓⵙⵏⴼⴰⵕ ⵏ ⵓⴷⵖⴰⵔ ⵏ ⵓⵣⵣⵉⴳⵣ ⴳⵔ ⵓⴷⴰⵢⴰ ⴷ ⵜⵎⴷⵉⵏⵜ ⵜⴰⵇⴱⵓⵔⵜ ⵏ ⵕⵕⴱⴰⵟ, ⵍⵍⵉ ⵜⵜ ⵏⵏ ⵉⴽⴽⴰⵏ ⵎⵏⵛⵜ ⴰⵢⴰ ⵢⴰⵏ ⵓⵙⵓⴽ ⵉⵜⵜⵄⵎⵎⴰⵕⵏ ⴽⵉⴳⴰⵏ. ⵉⵎⵣⴷⴰⵖⵏ ⴷ ⵡⴰⵎⵓⵏ ⴰⵏⵣⵡⵉ ⵉⴷⵖⴰⵔⵏ ⵏ ⵓⵙⴳⴷ ⵜⵓⵏⵏⵓⵏⵜ ⵓⴷⵎⴰⵡⵏ ⵉⵍⵓⵍⴰⵏ ⴳ ⵕⵕⴱⴰⵟ ⵉⵙⵔⵜⴰⵏⵏ ⵉⵎⴰⵙⵙⴰⵏⵏ ⵉⵎⴰⵔⴰⵜⵏ ⴷ ⵉⴼⴰⵢⵍⴰⵙⵓⴼⵏ ⵉⵏⴰⵥⵓⵕⵏ ⵉⵎⴰⵏⵓⵏⵏ ⵡⵉⵢⵢⴰⴹ ⵉⵙⴰⵖⵓⵍⵏ